આધુનિક વિજ્ઞાનમાં તેમ શરીરના કેટલાય અંગોની સર્જરી અને ટ્રાન્સપ્લાન્ટ અંગે સાંભળ્યું હશે. પરંતુ તમે ક્યારેય એવું સાંભળ્યું છે કે હ્રદય અને કિડનીની જેમ માથુ પણ ટ્રાન્સપ્લાન્ટ કરવામાં આવ્યું હોય? જોકે આધુનિક વિજ્ઞાન માટે આ અશક્ય લાગતી બાબત હવે કદાચ શક્ય બની શકશે. વૈજ્ઞાનિકોના જણાવ્યા અનુસાર ભવિષ્યમાં મનુષ્યનું માથુ પણ ટ્રાન્સપ્લાન્ટ કરવામાં સફળતા મળશે. તેમણે હાલમાં જ ઉંદર પર આ પ્રયોગ કરીને તેનું માથુ ટ્રાન્સપ્લાન્ટ કરવામાં સફળતા મેળવી હતી. જેમાં સફળતા મળતા હવે આ વર્ષે માણસના મસ્તકની પણ ટ્રાન્સપ્લાન્ટ સર્જરી કરવામાં આવશે.